### Beslutning

Orientering om affaldsområdet

Orientering om [adresse]

Orientering om Club Røs borgermødet

Orientering om Motorvejsbesigtigelse

### Sagsfremstilling

**Ingen lovgivning vedrørende direkte genbrug**

Den 8. juni 2023 godkendte Teknik- og Miljøudvalget et forslag til fælles principper og rammer for en ordning for direkte genbrug på genbrugspladserne. Efterfølgende er den forventede lovgivning ikke faldet på plads, og ordningen for direkte genbrug på genbrugspladserne kan derfor ikke implementeres.

**[adresse] årsrapport Klima 2023**

Kommunalbestyrelsen vedtog den 21. juni 2023 Kalundborg 2050, en strategisk klimaplan, der forpligter kommunen til at støtte de nationale klimamål om 70 % reduktion af drivhusgasudledning inden 2030 og klimaneutralitet i 2050.
I systematikken til [adresse] har kommunen forpligtiget sig til at følge op på handlingsplanen hvert år.
Selvom der kun er gået et halvt år siden planens godkendelse, fremlægges administrationens evaluering af handlinger og anbefalinger til videre arbejde på næste møde i Teknik og Miljø.

**Ønske fra [adresse] om en cykelsti på Frederiksberg**

Kalundborg Kommune har modtaget en henvendelse fra [adresse] trafikgruppe, som har nogle betragtninger vedrørende cyklisternes muligheder.

[adresse] trafikgruppe mener, at der er to primære ruter til skolen i Svebølle:

* en vestlig rute via Viskingevejen
* en østlig rute via Frederiksberg

Kommunalbestyrelsen har besluttet at etablere en cykelsti, der kan forbedre sikkerheden på den vestlige rute, men lokalrådet giver udtryk for, at der ikke er blevet taget tilstrækkeligt hensyn til den østlige rute.

Lokalrådet forudser, at trafikken på Frederiksberg vil stige i de kommende perioder på grund af opførelsen af den nye motorvej og oprettelsen af en parkeringsplads for medarbejdere til Novo Nordisk.

I 2022 gennemførte lokalrådet en trafiktælling, der viste, at der dagligt kører 4.762 køretøjer på vejen, hvoraf 10% udgøres af tunge køretøjer.

Derfor ønsker [adresse] en cykel- og gangsti langs hele [adresse] for at gøre ruten til skolen mere tryg og sikker for skolebørnene.